**SVATOVO MIESTO KARINĖ ADMINISTRACIJA**

**SVATOVO RAJONAS, LUHANSKO SRITIS**

Pergalės 50-mečio sukakties aikštė, Svatovas, Luhansko sritis, Ukraina, 29600

USREOU kodas 44793830

28.10.2022 No. 58

**Plungės rajono savivaldybės meras**

Vytauto g. 12, LT-90123, Plungė

[audrius.klisonis@plunge.lt](mailto:audrius.klisonis@plunge.lt)

**Audrius KLIŠONIS**

***Gerbiamas pone Audriau!***

Reiškiu pagarbą Jūsų bendruomenei ir kreipiuosi į Jus pagalbos šiuo sunkiu mūsų šaliai metu!

Tarp Svatovo bendruomenės Luhansko srityje ir Jūsų bendruomenės buvo pasirašyta bendradarbiavimo ir brolystės sutartis. Dėl Rusijos Federacijos pradėto kruvino karo, pirmosiomis kovo mėnesio dienomis, mūsų miestas buvo okupuotas priešų kariuomenės.

Pergalingų Ukrainos ginkluotųjų pajėgų veiksmų, mūsų karių didvyriškumo ir pasiaukojimo dėka šiuo metu vykdomas Luhansko srities išlaisvinimas. Dabar kova vyksta netoli mūsų miesto. Priešas iš pasalų klastingai griauna bendruomenės infrastruktūrą, būstus, vagia turtą ir žudo civilius. Šiuo metu nėra galimybės patekti į bendruomenės teritorijas, todėl ir nuspėti sunaikinimo masto neįmanoma.

Svatovo miesto karinė administracija rengia paruošiamuosius veiksmus, kurie leis nedelsiant pradėti atkuriamuosius darbus bendruomenėje ir iš naujo sukurti gyvenimą, kai tik bus baigti išlaisvinimo veiksmai. Pagal partnerystės sutartį, remiantis broliškais mūsų bendruomenių santykiais, esu priverstas kreiptis į Jus su prašymu apsvarstyti galimybę suteikti finansinę ar kitos formos pagalbą (statybinės medžiagos, būtiniausios prekės, humanitarinės maisto pakuotės, higienos prekės, biuro įranga, transporto priemonės ir kt.) bendruomenės infrastruktūros atkūrimui ir funkcionavimui, civilių gyventojų gyvenimo sąlygų užtikrinimui po aktyvių karo veiksmų fazės. Būsime dėkingi už bet kokią jūsų paramą.

Prašau mane informuoti apie bet kokius šio kreipimosi nagrinėjimo sprendimus el. paštu [svatovemva@gmail.com](mailto:svatovemva@gmail.com) arba tel. +38(099)353-19-78.

Pagarbiai,

Svatovo miesto

karinės administracijos vadovas **Alenksandas MITKEVIČIUS**

Vertė: E. Petrikaitė

2022-11-28